CELEX: 22000D1005(02)
Language: mt
Date: 2000-08-02 00:00:00
Title: Deċiżjoni tal-Kumitat Konġunt taż-ŻEE Nru 66/2000 tat-2 ta' Awissu 2000 li temenda l-Anness XI (Servizzi ta' Telekomunikazzjoni) għall-Ftehim taż-ŻEE

Avviż Legali Importanti

|

22000D1005(02)

Official Journal L 250 , 05/10/2000 P. 0048 - 0049

		Deċiżjoni tal-Kumitat Konġunt taż-ŻEENru 66/2000tat-2 ta' Awissu 2000li temenda l-Anness XI (Servizzi ta' Telekomunikazzjoni) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "l-Ftehim", u b'mod partikolari l-Artikolu 98 tiegħu,Billi:(1) l-Anness XI għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 175/1999 tas-17 ta' Diċembru 1999 [1].(2) id-Direttiva 1999/93/KE tal-Parlament Ewropew u tal-Kunsill tat-13 ta' Diċembru 1999 dwar qafas tal-Komunità għal firem elettroniċi [2] għandha tiġi inkorporata fil-Ftehim.(3) Id-dispożizzjonijiet dwar aspetti ta' pajjiż terz tad-Direttiva 1999/93/KE għandhom jiġu addattati għall-għanijiet tal-Ftehim,IDDEĊIEDA KIF ĠEJ:Artikolu 1Li ġej għandu jiġi mdaħħal fl-Anness XI għall-Ftehim wara l-punt 5f (Direttiva 97/66/KE tal-Parlament Ewropew u tal-Kunsill):"5g. 399 L 0093: id-Direttiva 1999/93/KE tal-Parlament Ewropew u tal-Kunsill tat-13 ta' Diċembru 1999 dwar qafas tal-Komunità għal firem elettroniċi (ĠU L 13, tad-19.1.2000, p. 12).Id-dispożizzjonijiet tad-Direttiva għandhom, għall-għanijiet tal-Ftehim preżenti, jinqraw bl-addattamenti li ġejjin:(a) Fl-Artikolu 7(1)(ċ) il-kliem "jew bejn Stat ta' l-EFTAu pajjiżi terzi jew organizzazzjonijiet internazzjonali" għandhom jiġi mdaħħla wara l-kelma "organizzazzjonijiet";(b) f'sitwazzjonijiet li hemm referenza għalihom fl-Artikolu 7(2), il-Partijiet Kontraenti għandhom iżommu lil xulxin infurmati u, fuq talba, għandhom isiru konsulatzzjonijiet fi ħdan il-Kumitat Konġunt taż-ŻEE;(ċ) kull meta l-Komunità tinnegozja ma' pajjiż terz fir-rigward ta' l-aċċess għas-suq għal impriżi tal-Komunità fuq il-bażi ta' l-Artikolu 7(3), għandha tagħmel mill-aħjar sabiex tikseb l-istess trattament għal impriżi ta' l-Istati ta' l-EFTA."Artikolu 2It-testi tad-Direttiva 1999/93/KE tal-Parlament Ewropew u tal-Kunsill fil-lingwa Islandiża u f'dik Norveġiża, li għandhom jiġu ppubblikati fis-Suppliment taż-ŻEE għall-Ġurnal Uffiċjali tal-Komunitajiet Ewropej, għandhom ikunu awtentiċi.Artikolu 3Din id-Deċiżjoni għandha tidħol fis-seħħ nhar it-3 ta' Awissu 2000, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [3].Artikolu 4Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-2 ta' Awissu 2000.Għall-Kumitat Konġunt taż-ŻEEIl-PresidentG. S. Gunnarsson[1] Għadha mhix ippubblikata fil-Ġurnal Uffiċjali.[2] ĠU L 13, tad-19.1.2000, p. 12.[3] Ħtiġiet kostituzzjonali indikati.--------------------------------------------------